לפופית

לְפוּפִית (שם מדעי: Ipomoea) היא סוג גדול וחשוב במשפחת החבלבליים. השם לפופית ניתן משום התכונה הבולטת של חלק ממיני הלפופית להתלפף סביב עצמים. העצם יכול להיות צמח אחר, עצם דומם או אותו צמח עצמו. הלפופית נכרכת על ידי פטוטרות העלים הארוכות, שאופייניות לסוג. רוב הצמחים המטפסים עושים זאת בעזרת קנוקנת ארוכה. רק חלק ממיני הלפופית הם צמחים מטפסים, וחלקם צמחים משתרעים. תחת סוג זה כלולים כ-500 מינים, מרביתם גדלים באזורים טרופיים וסוב-טרופיים שכמחצית מהמינים נפוצים באמריקה הצפונית ואמריקה הדרומית. שלושה מינים נמצאים כצמחי בר בארץ-ישראל, ומינים נוספים גדלים בארץ כצמחי תרבות. סוג זה חובב חום מובהק, וניתן לראות זאת בעת הגעת הטמפרטורות החמות, שהצמח נראה במיטבו, ופריחת הצמח תבוא לרוב בעונת הקיץ. סוג זה מוכר בזכות פרחיו הגדולים, שלהם סימטריה רדיאלית. עלי הכותרת מאוחים לרוב. ברוב המינים, הפרח נפתח בשעות הבוקר, ונסגר עד הצהריים. תופעה זו הקנתה לצמח זה את שמו העממי באנגלית 'morning glory'- כלומר, "תהילת הבוקר". גודל הפרחים והמראה הרענן של עלי הלפופית, שלרוב מחולקים לאונות, הפכו חלק מהמינים לצמחים פופולריים כצמח נוי- הן כצמחים מטפסים, והן כצמחים משתרעים. החשיבות הכלכלית של גידולים אלו היא שולית לעומת החשיבות הכלכלית העצומה של הבטטה, היא הלפופית הנאכלת. מין זה מגודל בהיקף רחב, לשם שימוש בפקעות למאכל, וכן שימוש בכל חלקי הצמח למספוא. הבטטה מהווה דוגמה טובה ו'קיצונית' יחסית לנטייה של מיני סוג זה ליצירת איברי אגירה תת-קרקעיים כדוגמת פקעות ושורשים מעובים. לפופית החוף (Ipomoea imperti) עשבוני רב-שנתי זוחל בעל פרח גדול שצבעו לבן, ומרכזו צהוב. נפוץ בארץ באזורים חוליים בחוף הים. לפופית החצים (Ipomoea sagittata) (אנ') עשבוני רב-שנתי מטפס, בעל פרח בגווני ורוד-סגול, ועלים מחודדים אופייניים. מופיע בארץ בבתי גידול לחים. לפופית כפנית (Ipomoea cairica) צמח מטפס רב-שנתי שביכולתו לטפס לגובה רב אף על עצמים דקים, כדוגמת חוטי חשמל. צבע הפרח סגול בהיר, עם כתם כהה במרכז. העלים כפניים אופייניים, קטנים יחסית למיני לפופית אחרים. גדל כצמח בר במקומות לחים, כמו כן משמש כמטפס כצמח נוי. לפופית רגל-העז (Ipomoea pes-caprae) (אנ') מטפס מעוצה רב-שנתי, בעל עלים גדולים ואופייניים, שצורתם כצורת רגל העז. הצמח ממעט לפרוח יחסית למיני לפופית אחרים, וצבע הפרח בהיר. משמש כצמח מטפס בגן הנוי, ונמצא גם כפליט-תרבות בארץ. לפופית משולשת (Ipomoea triloba) (אנ') גאופיט צמח עשבוני, מטפס, העלים צרים יחסית, צבע הפרח סגול. מהווה עשב רע בשדות. לפופית הקיסוס (Ipomoea hederacea) (אנ') לפופית הבטטה 'מרגריטה' - Ipomea batata 'Margarita'. לפופית נאכלת (Ipomoea batatas) גאופיט דו-שנתי, הפרחים בגווני סגול-ורוד, העלים בעלי גוון סגלגל. צמח משתרע ומטפס מעט, העלים משולשים. משמש כצמח מאכל ושמו הרווח בציבור הוא בטטה. לפופית נאה (Ipomea tricolor) (אנ') לפופית חלולה (Ipomoea fistulosa) (אנ') שיח מסועף ורחב היכול להגיע לגובה של שני מטרים. לפופית סמוקה לפופית לבנה (Ipomoea alba) (אנ') מטפס עשבוני המוכר גם בשם פרח ירח. משמש בתור צמח נוי. לפופית מנוצה לפופית רגל-העז (Ipomoea pes-caprae) (אנ') מטפס מעוצה רב-שנתי, בעל עלים גדולים ואופייניים, שצורתם כצורת רגל העז. הצמח ממעט לפרוח יחסית למיני לפופית אחרים, וצבע הפרח בהיר. משמש כצמח מטפס בגן הנוי, ונמצא גם כפליט-תרבות בארץ. לפופית כפנית (Ipomoea cairica) צמח מטפס רב-שנתי שביכולתו לטפס לגובה רב אף על עצמים דקים, כדוגמת חוטי חשמל. צבע הפרח סגול בהיר, עם כתם כהה במרכז. גדל כצמח בר במקומות לחים, כמו כן משמש כמטפס כצמח נוי. לפופית המים (Ipomoea aquatica) (אנ') צמח רב-שנתי בעל גבעולים זוחלים. צבע הפרח לבן ורדרד או לילך. מקורו בדרום-מזרח אסיה, שם הוא משמש למאכל. לפופית, באתר ITIS (באנגלית) לפופית, באתר NCBI (באנגלית) לפופית, באתר האנציקלופדיה של החיים (באנגלית) לפופית, באתר Tropicos (באנגלית) לפופית, באתר GBIF (באנגלית) לפופית, באתר IPNI (באנגלית) plant/bush-morning-glory לפופית, באתר אנציקלופדיה בריטניקה (באנגלית) דובי זכאי, נערת מים: לפופית החוף, באתר nrg‏, 22 ביולי 2008 http://www.meltser.co.il/plant.php?id=1371&plant=לפופית%20-%20Ipomea לפופית חלולה - Ipomoea fistulosa, באתר www.agri.gov.il לפופית לבנה - גידול - משתלת אורגניקו - תנאי גידול - Ipomoea alba, באתר אורגניקו לפופית המים, באתר פורטל הערכות הסיכון לטבע בישראל | Center for Aquatic and Invasive Plants | University of Florida, IFAS, plants.ifas.ufl.edu